Dėlinis (Varėnos r., Marcinkonių sen.)
Dėlinis – ežeras pietų Lietuvoje, Varėnos rajone, Marcinkonių seniūnijoje, apie 8 km į šiaurę nuo Marcinkonių, Versminio miške. Ežeras netaisyklingos L raidės formos, ilgis iš pietvakarių į šiaurės rytus – 0,28 km, plotis – iki 0,2 km. Altitudė 104,9 m. Krantai žemi, pelkėti. Pakrantės ištisai apaugę medžiais, kalvotos, ypač vakarinė pakrantė. Ežeras nenutekantis, priklauso Ūlos baseinui. Saugomas Dėlinio telmologiniame draustinyje.